**SZIGETSZETNMIKLÓS VÁROS
ÖNKORMÁNYZATA
KÉPVISELŐ-TESTÜLETÉNEK**

**11/2022. (VII.05.) ÖNKORMÁNYZATI RENDELETE**

**a helyi közművelődésről szóló 12/2019. (VI.20.) önkormányzati rendelet és azzal összefüggő önkormányzati rendelet módosításáról**

Szigetszentmiklós Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 83/A. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

**1. §**

A helyi közművelődésről szóló 12/2019. (VI. 20.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Szigetszentmiklós Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 83/A. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:”

**2. §**

A Rendelet 2. §-a helyébe a következő rendelkezés lép:

**„2. §**

A rendelet hatálya Szigetszentmiklós város közigazgatási területén folytatott közművelődési tevékenységre és az azokban résztvevő személyekre, valamint a szigetszentmiklósi lakosok és szervezetek által Szigetszentmiklóson kívül folytatott közművelődési tevékenységre terjed ki, így különösen

*a)* az Szigetszentmiklós Város Önkormányzata (a továbbiakban: Önkormányzat) fenntartói jogkörébe tartozó, közművelődési tevékenységet folytató Városi Könyvtár és Közösségi Házra,

*aa)* a Városi Könyvtár és Közösségi Házban működő Városi Galériára és a Molnár Imre Citeragyűjteményre,

*ab)* a Helytörténeti Gyűjtemény és Ádám Jenő Emlékházra,

*ac)* az Insula Alkotóházra, a Civil házra, valamint a Nemzedékek Házára, mint a Városi Könyvtár és Közösségi Ház telephelyeire,

*b)* a Kéktó Szabadidő Parkra, a Nádasdy Mozi és Filmszínházra, a Városi Sport- és rendezvénycsarnokra, az ÁTI-Sziget Ipari Park tulajdonában lévő Csepel Autógyár Gyártmánymúzeumra,

*c)* önkormányzat által fenntartott, valamint megállapodás alapján a nem az önkormányzat által fenntartott köznevelési intézmények közművelődéssel kapcsolatos színtereire,

*d)* a városban élő és alkotó művészekre, népi iparművészekre, továbbá civil szervezetekre,

*e)* a helyi települési nemzetiségeket képviselő önkormányzatok közművelődési tevékenységeire,

*f)* a városban működő egyházak közművelődési feladatellátására,

*g)* a városban működő közhasznú szervezetek, jogi személyek, magánszemélyek által közművelődési megállapodás keretében végzett tevékenységekre, feladatokra,

*h)* a városban működő, az önkormányzat által kiemelten, vagy pályázati eljárás keretében támogatott, kulturális célú közhasznú szervezetekre, művészeti csoportokra, közösségekre, egyéb szervezetekre,

*i)* az önkormányzati tulajdonú, közművelődési feladatokat is ellátó közhasznú társaságokra (Humanitas ’91 Közalapítvány, Szigetszentmiklós Egészséges Városért Közalapítvány),

*j)* Kis-Duna mente” TDM Nonprofit Kft.-re, valamint a Kis-Duna mente Turisztikai Egyesületre, mint a város és a térség turisztikai tevékenységének támogatójára.”

**3. §**

A Rendelet 3. § e) pontja helyébe a következő rendelkezés lép:

*(Az önkormányzat közművelődési alapszolgáltatásokból a következőket szervezi meg az általa fenntartott és működtetett közművelődési intézmény, valamint meghatározott közművelődési szolgáltatásokra vonatkozó közművelődési megállapodások útján:)*

„*e)* az amatőr alkotó- és előadó-művészeti tevékenység feltételeinek biztosítása,”

**4. §**

A Rendelet 4. § (3) bekezdés f) és g) pontja helyébe a következő rendelkezések lépnek:

*[A 3. § d) pontjában foglaltak megvalósításának módja különösen:]*

„*f)* Települési Értéktár Bizottság létrehozása,

*g)* a helyi települési nemzetiségi önkormányzatok és a hozzájuk kapcsolódó művelődő közösségek tevékenységének segítése,”

**5. §**

(1) A Rendelet 8. § (1) bekezdés m) pontja helyébe a következő rendelkezés lép:

*(Az Önkormányzat és a közművelődési feladatokat ellátó intézmény és szervezetek hatékony feladatellátásuk érdekében kapcsolatot tartanak fenn és együttműködnek:)*

„*m)* az azonos érdekű, tevékenységű, támogató partnerekkel,”

(2) A Rendelet 8. § (1) bekezdés o) pontja helyébe a következő rendelkezés lép:

*(Az Önkormányzat és a közművelődési feladatokat ellátó intézmény és szervezetek hatékony feladatellátásuk érdekében kapcsolatot tartanak fenn és együttműködnek:)*

„*o)* más önkormányzatokkal és önkormányzati társulásokkal,”

(3) A Rendelet 8. § (1) bekezdése a következő p) ponttal egészül ki:

*(Az Önkormányzat és a közművelődési feladatokat ellátó intézmény és szervezetek hatékony feladatellátásuk érdekében kapcsolatot tartanak fenn és együttműködnek:)*

„*p)* a média képviselőivel.”

**6. §**

A Képviselő-testület egyes hatásköreinek átruházásáról, a bizottságok feladat- és hatásköréről szóló 19/2019. (XI. 5.) önkormányzati rendelet 30. §-a helyébe a következő rendelkezés lép:

**„30. §**

A Köznevelési, Kulturális és Társadalmi Kapcsolatok Bizottsága dönt a Települési Értéktár Bizottság tárgyévi beszámolójának elfogadásáról.”

**7. §**

Hatályát veszti a Képviselő-testület egyes hatásköreinek átruházásáról, a bizottságok feladat- és hatásköréről szóló 19/2019. (XI. 5.) önkormányzati rendelet 24. § g) pontja.

**8. §**

Ez a rendelet a kihirdetését követő napon lép hatályba.

|  |  |
| --- | --- |
| **dr. Szilágyi Anita** jegyző | **Nagy János**polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2022. július 4. napján alkotta, 2022. július 5. napján kihirdetésre került.

**dr. Szilágyi Anita**jegyző